CELEX: 32008B0501
Language: fi
Date: 2008-04-24 00:00:00
Title: 2008/501/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka IV - Tuomioistuin

15.7.2008   
            
            
               FI
            
            
               Euroopan unionin virallinen lehti
            
            
               L 187/56
            
         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka IV — Tuomioistuin
   (2008/501/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6–0467/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan sekä liitteen V,
   ottaa huomioon talousarvion valvontavaliokunnan mietinnön (A6-0109/2007),
   
               1.
            
            
               myöntää yhteisöjen tuomioistuimen kirjaajalle vastuuvapauden yhteisöjen tuomioistuimen talousarvion toteuttamisesta varainhoitovuonna 2005;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Harald RØMER
      
   
   
      (1)  EUVL L 60, 8.3.2005.
   
      (2)  EUVL C 264, 31.10.2006, s. 1.
   
      (3)  EUVL C 263, 31.10.2006, s. 1.
   
      (4)  EUVL C 263, 31.10.2006, s. 10.
   
      (5)  EYVL L 248, 16.9.2002, s. 1, asetus sellaisena kun se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).
    ---documentbreak--- 
   
               15.7.2008   
            
            
               FI
            
            
               Euroopan unionin virallinen lehti
            
            
               L 187/57
            
         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka IV — Tuomioistuin
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6–0467/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan sekä liitteen V,
   ottaa huomioon talousarvion valvontavaliokunnan mietinnön (A6-0109/2007),
   
               1.
            
            
               panee merkille, että vuonna 2005 Euroopan yhteisöjen tuomioistuimella oli käytettävissään maksusitoumusmäärärahoja yhteensä 232 602 467,74 euroa (vuonna 2004 vastaava määrä oli 235 041 565 euroa) ja että niiden käyttöaste oli 92,66 prosenttia;
            
         
               2.
            
            
               panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen yhteisöjen tuomioistuimen tilinpäätöksestä ilmenee, että sillä on kyseiseltä vuodelta negatiivinen taloudellinen tulos (30 747 924 euroa) ja vastuita, jotka ovat 43 902 361 euroa varoja suuremmat;
            
         
               3.
            
            
               panee merkille, että yhteisöjen tuomioistuimen tase sisältää 105 879 903 euroa, joka vastaa sen vastuuta tuomareiden eläkkeistä; huomauttaa, että tämä vastuu katetaan osittain tuomioistuimen aineellisella ja aineettomalla käyttöomaisuudella ja osittain jäsenvaltioilta saatavalla rahamäärällä (43 902 361);
            
         
               4.
            
            
               muistuttaa, että Euroopan tilintarkastustuomioistuimen varainhoitovuotta 2004 koskevan vuosikertomuksen 9.21 kohdassa arvosteltiin sitä, että sisäisen tarkastuksen osaston päällikkö vastasi tulojen ja menojen hyväksyjän toimien ennakkotarkastuksesta; huomauttaa, että sama tilanne havaittiin varainhoitovuoden 2005 osalta (vuosikertomuksen 10.13 kohta);
            
         
               5.
            
            
               pitää myönteisinä yhteisöjen tuomioistuimen tilintarkastustuomioistuimen vuosikertomukseen vastauksena antamia tietoja siitä, että ottaen huomioon huomautukset, joita valvonnasta ja vastuuvapauden myöntämisestä vastaavat viranomaiset olivat tältä osin esittäneet, yhteisöjen tuomioistuimen hallinto oli varainhoitovuoden 2007 tuloista ja menoista tehtävää ennakkoarviota valmistellessaan esittänyt, että tätä organisaatiota muutetaan perustamalla hallintoyksikkö, joka vastaa yksinomaan tarkistamiseen liittyvistä asioista ja johon perustettaisiin tätä varten kaksi uutta tointa (yksikön johdosta vastaava hallintovirkamies ja avustaja, joka täydentää tarkistuksista vastaavaa ryhmää);
            
         
               6.
            
            
               panee tyytyväisenä merkille tiedot, jotka yhteisöjen tuomioistuin antoi vastauksena tilintarkastustuomioistuimen vuosikertomukseen (10.14 kohta) ja joista ilmenee, että saatuaan toimintansa täysimääräisesti käyntiin syyskuussa 2005 yhteisöjen tuomioistuimen sisäinen tarkastaja toteutti joitakin erityistilintarkastuksia ja antoi suosituksia asianomaisille yksiköille (tällaisten erityistilintarkastusten puuttumista on arvosteltu aikaisempina vuosina);
            
         
               7.
            
            
               kiittää yhteisöjen tuomioistuinta siitä, että se on onnistunut vähentämään suoraan yritysten kanssa neuvoteltujen sopimusten osuutta myönnetyistä sopimuksista (72 prosenttia vuonna 2004 ja 27 prosenttia vuonna 2005); panee kuitenkin huolestuneena merkille sen vaikeudet palkata pätevää henkilöstöä useisiin virkoihin EPSOn järjestämien kilpailujen perusteella;
            
         
               8.
            
            
               panee merkille, että vuonna 2005 yhteisöjen tuomioistuimen institutionaalinen kehitys oli huomattavaa pääasiassa siksi, että se alkoi suorittaa tehtäväänsä seitsemästä tuomarista koostuvassa virkamiestuomioistuimessa;
            
         
               9.
            
            
               panee tyytyväisenä merkille, että vuosittain ratkaistujen asioiden määrä kasvoi yhteisöjen tuomioistuimessa siten, että se oli 494 vuonna 2003 ja 574 vuonna 2005, samalla kun käsiteltävänä olevien tapausten määrä putosi 974:stä 740:een;
            
         
               10.
            
            
               huomauttaa, että vuonna 2005 palveluksessa olevien virkamiesten ja toimihenkilöiden (ylimääräiset ja tilapäiset toimihenkilöt, sopimussuhteiset työntekijät) määrä nousi vuoden aikana 1512:sta 1704:ään (13 prosenttia) ja jäsenten määrä kasvoi kahdeksalla (virkamiestuomioistuimen perustamisen seurauksena);
            
         
               11.
            
            
               panee huolestuneena merkille yhteisöjen tuomioistuimen toimintakertomuksessa monilla hallinnon aloilla mainitut toistuvat viittaukset ongelmiin henkilöstösääntöjen piiriin kuuluvan pätevän henkilöstön palkkaamisessa;
            
         
               12.
            
            
               panee merkille, että vuonna 2005 ei tehty jälkitarkastuksia;
            
         
               13.
            
            
               on tyytyväinen siihen, että yhteisöjen tuomioistuimen toimintakertomukseen sisällytettiin luku, jossa kuvataan, mitä toimia vuoden aikana on toteutettu Euroopan parlamentin aiempien vastuuvapauspäätösten ja Euroopan tilintarkastustuomioistuimen kertomusten johdosta;
            
         
               14.
            
            
               panee merkille, että virkamiestuomioistuimen perustamisen sekä Bulgarian ja Romanian liittymisen jälkeen tuomareiden, julkisasiamiesten ja kirjaajien määrä on kasvanut 72:een ja että yhteisöjen tuomioistuimen ajoneuvokulut ovat kasvaneet 50 prosenttia vuodesta 2005, jolloin ne olivat 809 853,24 euroa (toteutunut summa), vuoteen 2007, jolloin ne ovat 1 218 000 euroa (arvio);
            
         
               15.
            
            
               panee merkille, että yhteisöjen tuomioistuimen ennakkotarkastuksen perustana on keskitetty järjestelmä, joka on linjajohdon välityksellä yhteydessä valtuutettuun tulojen ja menojen hyväksyjään, ja yhteisöjen tuomioistuimen näkemyksen, jonka mukaan tämä vaikuttaa parhaalta järjestelmältä, kun otetaan huomioon toimielimen koko ja sen tilitapahtumien puhtaasti hallinnollinen luonne;
            
         
               16.
            
            
               panee tyytyväisenä merkille, että Euroopan parlamentin edellisvuotista vastuuvapautta koskevan päätöslauselman sisältämien kommenttien perusteella yhteisöjen tuomioistuimen jäsenet ovat päättäneet perustaa keskuudessaan työryhmän, jonka tehtävänä on tehdä selvitys heihin sovellettavien menettelysääntöjen laatimisen järkevyydestä ja sääntöjen sisällöstä; panee merkille, että kysymys jäsenten taloudellisia etuja koskevasta ilmoituksesta muodostaa osan selvityksestä; panee merkille, että ensimmäisen oikeusasteen tuomioistuin ja virkamiestuomioistuin ovat myös liittyneet aloitteeseen;
            
         
               17.
            
            
               korostaa Euroopan parlamentin pyytäneen toistuvasti, että kaikkien kolmen tuomioistuimen tuomarit julkaisevat ilmoituksen taloudellisista eduistaan; vaatii yhteisöjen tuomioistuinta ilmoittamaan parlamentille 30. syyskuuta 2007 mennessä, mihin asiaa koskeviin toimiin se ryhtyy;
            
         
               18.
            
            
               panee tyytyväisenä merkille yhteisöjen tuomioistuimen toteuttamat toimet käännettävien asiakirjojen määrän vähentämiseksi, mikä auttaa vähentämään kääntäjien työmäärää; kehottaa yhteisöjen tuomioistuinta tutkimaan myös mahdollisuutta lyhentää päätöksiä, jotta kustannuksia voidaan edelleen vähentää ja jotta päätösten ymmärrettävyyttä voidaan parantaa.
            
         
      (1)  EUVL L 60, 8.3.2005.
   
      (2)  EUVL C 264, 31.10.2006, s. 1.
   
      (3)  EYVL C 263, 31.10.2006, s. 1.
   
      (4)  EUVL C 263, 31.10.2006, s. 10.
   
      (5)  EYVL L 248, 16.9.2002, s. 1, asetus sellaisena kun se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).